CELEX: 62018CA0390
Language: et
Date: 2019-12-19 00:00:00
Title: kohtuasi C-390/18: Euroopa Kohtu (suurkoda) 19. detsembri 2019. aasta otsus (Juge d’instruction du tribunal de grande instance de Paris’ eelotsusetaotlus - Prantsusmaa) – kriminaalmenetlus X vastu (Eelotsusetaotlus – Direktiiv 2000/31/EÜ – Infoühiskonna teenused – Direktiiv 2006/123/EÜ – Teenused – Üüritavaid majutuskohti pakkuvate kutseliste või eraisikust majutajate kokkuviimine sellist majutust otsivate isikutega – Kvalifitseerimine – Riigisisesed õigusnormid, mis näevad ette kinnisvaramaakleri kutsealal tegutsemiseks teatavad piirangud – Direktiiv 2000/31/EÜ – Artikli 3 lõike 4 punkti b teine taane – Kohustus teatada meetmetest, mis piiravad infoühiskonna teenuste vaba liikumist – Teatamata jätmine – Tuginemise võimalus – Kriminaalmenetlus, milles osaleb tsiviilhageja)

24.2.2020   
            
            
               ET
            
            
               Euroopa Liidu Teataja
            
            
               C 61/8
            
         
      Euroopa Kohtu (suurkoda) 19. detsembri 2019. aasta otsus (Juge d’instruction du tribunal de grande instance de Paris’ eelotsusetaotlus - Prantsusmaa) – kriminaalmenetlus X vastu
      (kohtuasi C-390/18) (1)
      
      (Eelotsusetaotlus - Direktiiv 2000/31/EÜ - Infoühiskonna teenused - Direktiiv 2006/123/EÜ - Teenused - Üüritavaid majutuskohti pakkuvate kutseliste või eraisikust majutajate kokkuviimine sellist majutust otsivate isikutega - Kvalifitseerimine - Riigisisesed õigusnormid, mis näevad ette kinnisvaramaakleri kutsealal tegutsemiseks teatavad piirangud - Direktiiv 2000/31/EÜ - Artikli 3 lõike 4 punkti b teine taane - Kohustus teatada meetmetest, mis piiravad infoühiskonna teenuste vaba liikumist - Teatamata jätmine - Tuginemise võimalus - Kriminaalmenetlus, milles osaleb tsiviilhageja)
      (2020/C 61/09)
      Kohtumenetluse keel: prantsuse
      
         Eelotsusetaotluse esitanud kohus
      
      Juge d’instruction du tribunal de grande instance de Paris
      
         Põhikohtuasja menetluse pool
      
      X
      
         Menetluses osalesid: YA, Airbnb Ireland UC, Hôtelière Turenne SAS, Association pour un hébergement et un tourisme professionnels (AHTOP), Valhotel
      
         Resolutsioon
      
      
                  1.
               
               
                  Euroopa Parlamendi ja nõukogu 8. juuni 2000. aasta direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) artikli 2 punkti a, milles viidatakse Euroopa Parlamendi ja nõukogu 9. septembri 2015. aasta direktiivi (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord, artikli 1 lõike 1 punktile b, tuleb tõlgendada nii, et vahendusteenus, mille eesmärk on viia elektroonilist platvormi kasutades tasu eest kokku potentsiaalsed üürnikud ja lühiajalist majutusteenust pakkuvad kutselised või mittekutselised üürileandjad, kui samal ajal osutatakse ka teatav arv seda vahendusteenust täiendavaid teenuseid, tuleb kvalifitseerida direktiivi 2000/31 alla kuuluvaks „infoühiskonna teenuseks“.
               
            
                  2.
               
               
                  Direktiivi 2000/31 artikli 3 lõike 4 punkti b teist taanet tuleb tõlgendada nii, et eraõiguslik isik võib vastu vaielda sellele, et tema suhtes kohaldatakse kriminaalmenetluses, milles osaleb tsiviilhageja, liikmesriigi meetmeid, mis piiravad tema poolt teisest liikmesriigist osutatavate infoühiskonna teenuste vaba liikumist, kui nendest meetmetest ei ole selle sätte kohaselt teatatud.
               
            
         (1)  ELT C 301, 27.8.2018.